Britaniyada eshak va zebra bolasi tug‘ildi

Britaniyaning Somerset grafligida eshak va zebra bolasi dunyoga keldi, deb yozadi “Korrespondent.net”.

Zippi laqabini olgan eshaksimon zebraning otasi — eshak, onasi esa zebra.
Zippining tanasi eshaklarnikidek kulrang, tuyoqlari esa zebralarnikidek yo‘l-yo‘l. Bunday jonivorlar Britaniyada ikkita.
Zebroidlar qadim zamonlardan beri mavjud. Ular haqida olim Charlz Darvin ham o‘z kitoblarida yozib qoldirgan. Bunday jonivorlarni jilovlash qiyinroq. Chunki ular otlarga qaraganda agressiv bo‘ladi.